चैकिंग अभियान में एसएचओ ने काटे 85 वाहनों के चालान
होलामोहल्ला के चलते गढ़शंकर-श्री आनंदपुर साहिब रोड पर पोजेवाल पुलिस ने चैकिंग अभियान तेज कर दिया है। पुलिस ने जहां इस मार्ग पर चौकसी बढ़ा दी है, वहीं ट्रैफिक नियम तोड़ने वाले वाहनों के चालान काटे गए। थाना प्रभारी शविंदरपाल सिंह ने बताया कि होला मोहल्ले मेले के चलते सड़कों पर भारी वाहन चालकों की भीड़ होने के कारण पुलिस प्रशासन द्वारा लोगों को बढिय़ा ट्रैफिक सुविधाएं प्रदान करवाने के लिए पुलिस प्रशासन की ओर से सख्त प्रबंध किए जा रहे हैं। उन्होंने बताया कि कानून व्यवस्था बनाए रखने के लिए वाहनों की जांच के काम में भी तेजी लाई गई है। उन्होंने बताया कि 15 मार्च तक इस पूरे मार्ग पर पुलिस टीमें बनाकर गश्त में भी तेजी लाई जाएगी। उन्होंने बताया कि आज लगाए गए नाके के दौरान ट्रैफिक नियमों में अनयिमतताओं वाले 85 वाहनों के चालान काटे गऐ, जबकि दर्जन के करीब वाहनों में बांड किया गया। इस मौके पर राम सिंह, अजय कुमार, राणा, अशोक कुमार, कुलवीर सिंह मौजूद रहे।
वाहन चैक करते एसएचओ शविंदरपाल
hin_Deva hin_Deva hin_Deva